**Bácsbokod Nagyközség Önkormányzatának 24/2015.(XII.18.) önkormányzati rendelete**

**a Bácsbokodi Polgármesteri Hivatalban foglalkoztatott köztisztviselők megillető juttatásokról**

Bácsbokod Nagyközség Önkormányzatának képviselő-testülete a közszolgálati tisztviselőkről szóló 2011. évi CXCIX. törvény 237. § -ában foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, a Pénzügyi Bizottság véleményének kikérésével a következőket rendeli el:

1.§

A rendelet hatálya a Bácsbokodi Polgármesteri Hivatalban (továbbiakban: Hivatal) foglalkoztatott köztisztviselőkre, közszolgálati ügykezelőkre (továbbiakban: köztisztviselő) terjed ki.

2.§

A köztisztviselő részére a következő juttatások állapíthatóak meg:

 szociális támogatás

 illetményelőleg

 tanulmányi ösztöndíj, képzési, továbbképzési, nyelvtanulási támogatás

3.§

A 2.§-ban foglalt juttatások mértékét, feltételeit az elbírálás és elszámolás rendjét, valamint a visszatérítés szabályait a jegyző közszolgálati szabályzatban állapítja meg.

4.§

Az e rendeletben foglalt juttatások a Bácsbokodi Polgármesteri Hivatal mindenkori éves költségvetésében elfogadott keret terhére teljesíthetőek.

5.§

 Ez a rendelet a kihirdetést követő napon lép hatályba.

Bácsbokod, 2015. december 17.

PH

 Kovács László Dr. Welchner Edit

 polgármester jegyző

Záradék:

A rendeletet a mai napon kihirdettem.

Bácsbokod, 2015. december 18.

PH

 Dr. Welchner Edit

 jegyző